ตลาดหุ้นฮ่องกงสั่งระงับหุ้นเครือโฟซัน หลังมหาเศรษฐีเจ้าของบริษัทหายตัวลึกลับ
ตลาดหุ้นฮ่องกงสั่งระงับการซื้อขายหุ้นเครือโฟซัน หลังนายกัว กวางชาง มหาเศรษฐีประธานบริษัทหายตัวลึกลับ ขณะที่หุ้นที่เกี่ยวข้องกับโฟซัน ได้แก่ ไห่หนาน ไมนิ่ง, นานกิง ไอรอน แอนด์ สตีล และเซี่ยงไฮ้ กังเลียน ก็ถูกระงับการซื้อขายที่ตลาดหุ้นเซี่ยงไฮ้และเสิ่นเจิ้นเช่นเดียวกัน เนื่องจากโฟซันเป็นผู้ถือหุ้นรายใหญ่ของบริษัททั้ง 3 แห่งนี้ 
11 ธ.ค. 2558

สำนักข่าวซินหัวรายงานว่า หุ้นเซี่ยงไฮ้ โฟซัน ฟาร์มาซูติคอล (กรุ๊ป) และโฟซั่น อินเตอร์เนชั่นแนล ซึ่งซื้อขายในตลาดหุ้นฮ่องกง จะถูกระงับการซื้อขายตั้งแต่เวลา 9.00 น.ในวันนี้
ในขณะที่หุ้นที่เกี่ยวข้องกับโฟซัน ได้แก่ ไห่หนาน ไมนิ่ง, นานกิง ไอรอน แอนด์ สตีล และเซี่ยงไฮ้ กังเลียน ก็ถูกระงับการซื้อขายที่ตลาดหุ้นเซี่ยงไฮ้และเสิ่นเจิ้นเช่นเดียวกัน เนื่องจากโฟซันเป็นผู้ถือหุ้นรายใหญ่ของบริษัททั้ง 3 แห่งนี้
ทั้งนี้ การระงับการซื้อขายเกิดขึ้นภายหลังจากที่มีกระแสข่าวออกมาในช่วงบ่ายวานนี้ว่า นายกัวได้หายตัวไป และหลายฝ่ายก็ได้เชื่อมโยงการหายตัวไปของนายกัวกับการสอบสวนของทางการ